ধর্মগ্রন্থ
রামায়ণের শ্লোকগুলি ৩২-অক্ষরযুক্ত অনুষ্টুপ ছন্দে রচিত। পরবর্তীকালের সংস্কৃত কাব্য এবং ভারতীয় জীবন ও সংস্কৃতিতে এই কাব্যের প্রভাব অপরিসীম। "মহাভারত" মহাকাব্যের মতোই রামায়ণও একটি কাহিনিমাত্র নয়: হিন্দু ঋষিদের শিক্ষা দার্শনিক ও ভক্তি উপাদান সহ আখ্যানমূলক উপমার মাধ্যমে উপস্থাপিত হয়েছে এই মহাকাব্যে। ভারতের সংস্কৃতি চেতনার মৌলিক উপাদানগুলিই প্রতিফলিত হয়েছে রাম, সীতা, লক্ষ্মণ, ভরত, হনুমান ও রাবণ চরিত্রগুলির মধ্যে।
মাধব কন্দলী
মাধব কন্দলী (;) ১৪শ শতিকার অসমের কছাড়ী রাজসভার কবি ছিলেন। তিনি উত্তর-পূর্ব ভারতে সর্বপ্রথম বাল্মিকি রচিত রামায়ণ অসমীয়া ভাষায় কথা রামায়ণ নামে অনুবাদ করেন। মহাপুরুষ শ্রীমন্ত শংকরদেব তাঁকে অপ্রমাদী কবি উপাধীতে বিভূষিত করেন। 
কছাড়ী রাজা মহামাণ্যিকের রাজধানীর স্থান বা রাজত্বের সময়ের কোন ঐতিহাসিক প্রমান পাওয়া যায় নাই। কিন্তু হেমচন্দ্র গোস্বামী, কনকলাল বরুয়া, বাণীকান্ত কাকতী ও বেণুধর শর্মার মত অনুযায়ী চতুর্থ শতকের মধ্যভাগে কছাড়ী রাজা মহামাণ্যিক নগাঁওয়ের কপিলী উপত্যকায় শাসন করেন। এই রাজার রাজসভায় প্রাক-শংকরি কবি মাধব কন্দলী কাব্য চর্চা করেন। মাধব কন্দলীর অপর নাম কবিরাজ কন্দলী। সম্ভবত তাঁর কবিত্ব শক্তির জন্য তাঁর এরুপ নামকরণ করা হয়েছে।